Іс - шара тақырыбы: «Тіл жүйрікте кім жүйрік» интеллектуалды ойын
Мақсаты: Білімділік: Оқушыларға мемлекеттік тілдің өркендеп, оянуына, мемлекеттік тілімізді сүюге, мемлекеттік тілді аяққа баспай, мәртебесін биік ұстау жөнінде, әр ұлттың өзіндік ерекшеліктері, салт - дәстүрлері, діні тіл ерекшелігі болатынын түсіндіру.
Дамытушылық: Оқушылардың ой - өрісін, дүние танымын кеңейту, сөздік қорын молайту, жұрт алдында еркін ауыз екі сөйлеуге баулу.
Тәрбиелік: мемлекеттік тілді құрметтеуге үйрету.
Көрнекіліктер: интербелсенді тақта, мақал - мәтелдер, нақыл сөздер.
Сабақ түрі: сайыс сабақ.
Сабақтың барысы: I. Ұйымдастыру кезеңі:
Мұғалім: Армысыздар ма, құрметті ұстаздар, іс шарамыздың аса қадірменді қонақтары! Бүгінгі « Тіл жүйрікте кім жүйрік» атты іс шарамызға қош келдіңіздер!
Іс шарамыз оқушылардың ана тіліне деген құрметін, Отанымызға деген патриоттық сезімін арттыру мақсатында екі топтың жарысы түрінде өтпек.
Бүгінгі сайысымыз:
1. « Мақал сөздің мәйегі»
2. «Бәйге»
3. «Сөзжұмбақ» шешу
4. «Жорға» атты төрт бөлімнен тұрмақ.
Мұғалім: Шын жүйрік шабысынан танылады
Қатты білім, терең ой саналады
Баға берер әділ қазы ортамызда
Сіздерге қошеметпен қол соғады.
Әділдікті қақ жарар әділ қазылар алқасымен таныс болайық.
(Әділ қазы мүшелерін таныстырып өту.) Оспанова Қ.М, Есентаева Т.А.
Мұғалім: Беташарын сайысымыздан бастайық
Көрерменді бір сәт серпілтіп тастайық.
Таныстырсын сайыскерлер өздерін,
Өнеріне ду қол соғып алайық.
дей келе сайыскерлеріміздің «Таныстыру» сәтін бастауға рұқсат етіңіздер.

**I топ: «Жасқыран»**Қалықтап көкте жас қыран
Халықпыз сөзге тоқтаған
Тілімен топты жаратын
Тобымыз біздің « Жасқыран»
**ІI топ: «Топжарған»**Шығарар намысты топты алдан
Дуалы ауыз тілге арман
Сайысқа келдік біліммен
Тобымыз біздің «Топжарған»

Мұғалім: Әрбір тілде сөйле әлемді таңдандырып,
Ана тілін білмеу қандай заңдылық?
Өсер балаң, байтақ далаң тұрғанда
Қазақ тілі жасау керек мәңгілік.
Қазақ тілі жасау керек мәңгілік.
Ал ендігі кезекті **«Мақал сөздің мәйегі»** атты сайысымызды бастайық. Бұл сайыста «Бингоның» көмегімен мұғалім мақалдың басын айтады да, топтың ішіндегі бір сайыскер мақалды аяқтайды. Мақал интеллектуалды ойыналды дұрыс аяқтаса, сол топқа 1 ұпай беріледі, ал мақалды жалғастырып айта алмаса, жауап беру құқығы екінші топқа беріледі. Ал екінші топ мұқият болулары керек, «Қарсыластар» деген сөзден кейін ғана қарсы топ жауап беруге құқылы.

1. Тұз астын дәмін келтіреді, мақал (сөздің сәнін келтіреді)
2. Ине көзінен сыналады, шешен (сөзінен сыналады)

3. Өнерлінің қолы алтын, (өлеңшінің сөзі алтын)
4. Айтылған сөз (атылған оқ)
5. Еңбектің наны тәтті, (жалқаудың жаны тәтті.)
6. Қына тасқа бітеді, (білім басқа бітеді)
7. Жақсы байқап сөйлер, жаман (шайқап сөйлер)

8. Ақыл - тозбайтын тон, (білім – таусылмайтын кен)
9. Ана сүті бой өсіреді, ана тілі ( ой өсіреді)
10. Ел құлағы... ( елу)

Мұғалім: Бәйгеге түсіп жарыспай,
Жүйріктің бағы жана ма?
Біліммен өнер жұптаспай,
Тәлім, тәрбие алар ма?
Бұл бәйге ойдың бәйгесі.
Кім жүйрік болса сол алда ,- дей отыра келесі сайысымыз «Бәйге!». Бұл сайыста әр топқа сұрақтар қойылады, топпен ақылдасып жауап беріледі. «Қарсыластар» деген сөзден кейін ғана қарсы топ жауап беруге құқылы.
«Бәйге» сайысы
I топ сұрақтары:
1. Ұя салмайтын құс? (көкек)
2. Қазақтың тұңғыш ғарышкері кім? (Тоқтар Әубәкіров)
3. Абайдың анасының есімі (Ұлжан)
4. Балаларды оқуға шақырған өлеңі және авторы кім? Қалай аталады? (Ы. Алтынсарин Кел, балалар, оқылық)
5. Әнұранның авторлары кімдер? (сөзі: Ж. Нәжімеденов, Н. Назарбаев.
әні: Ш. Қалдаяқов)
6. Күй атасы кім? (Құрманғазы)
7. Аяғын жаңа басып жүрген балаға жасалатын қазақ халқының салт – дәстүрі (тұсау кесу)
8. Орнынан қозғалмайды, бірақ жүреді. (сағат)
9. Көкжиек тұстарын анықтайтын құрал қалай аталады? (тұсбағар, компас)
10. Бір қариядан қанша балаңыз бар деп сұрағанда, берген жауабы мынадай: «Ұл мен қыздарымның саны бірдей, әр ұлымның 3 қарындасы бар.» Қарияның неше ұлы, неше қызы бар? (3 ұл, 3 қыз)

11. ҚР Рәміздерін атаңдар (Мемлекеттік рәміздер - Елтаңба, Ту, Әнұран )
12. Қазақтың жүз жас жасаған ақыны кім? (Жамбыл Жабаев)
13. Елтаңбаның авторы кім? (Шот - Аман Уәлиханов және Жандарбек Мәлібеков)
14.
15. Қазақтың ұлы ақыны Абай Құнанбаев қай жылы дүниеге келген? (1845 ж)
16. Қазақтың атақты үш биін атаңдар? (Әйтеке би, Төле би, Қазыбек би)
17. 8. Бір заттың көлемін кішірейтіп көсету қалай аталады? (масштаб)
19. Қай кезде аспан жерден төмен тұрады? (аспан суреті судан көрінген кезде)
20. Інісінің 14 асығы бар, ағасының одан 5 асығы артық. Екеуінің неше асығы бар? (33 асық)
21. Атақты қазақ ақыны , ‘ленинградтық өренім’ . авторы кім? Ж Жабаев
22. Қазақтың ұлттық аспаптары (Домбыра , Сыбызғы, Қобыз )
23. Қазақтың баба-ягасы? (Жалмаүыз кемпір)
24. Қазақ ертегілерінің кейіпкері? (Алдар-Косе )

25. Екі адам арасындағы сөз жарысы ( Айтыс)
26. Бие сүтінен дайындалған қышқыл сусын.(Қымыз)
27. Қазақстан Республикасының елтаңбасында не бинеленген? (Шаңырақ)
28. Халық ауыз әдебиеті. (фольклор )
29. Көп тіл білуші ( полиглот)
30. Ол болса ән дн болады ( Нан)
31. Салтанатты ән. ( Гимн )

32. Қазақтың ұлттық баспанасы ( Киіз үй )

33. ҚР конституция күні. ( 30 тамыз)

34. Абай Құнанбаевтың шын аты? ( Ибраһим ).
35. Шығыстың бірінші философы. (Аль- Фараби )
36. Ертегілер кейіпкері. ( Ер-Тостик )
37. Қазақ тілінде неше септік бар, атап шық (7 атау, ілік , барыс, табыс, жатыс, шығыс , көмектес )
38.Абай Құнанбаевтың анасы? ( Ұлжан )
39. Қазақстан егемендігінің белгісі? ( Бүркіт )
40. Алматы қаласындағы Республика алаңында орнатылған манумент (алтын адам )
41.Отырар шахарында 870жылы туған данышпан ұстаз(Абу-Насир Аль-Фараби )
42. Тілдер мерекесі жыл сайын қай күні тойланады? (22 кыркүйек )
43. Ержүрек, батыл адам ( Батыр )
44. Мұсылмандардың қасиетті кітабы ( Құран )
45. Астана қаласының бұрынғы атауларының бірі (Целиноград )
46. Абайдың орыс достары? ( Э.П Михаэлис , Ф.Н Достаевский )
47. Қозғалмастан бір елі, күні бойы жүреді. (сағат - часы - Watch)
48. Таңмен көзін ашады, әлемге нұрын шашады. (күн - солнце - Sun)

49. Көзге көрінбейді, жұтсаң білінбейді. (Ауа – воздух - air)
50. Үнемі ауызда бұлтыңдайды,
Бірақ жұтылмайды. (тіл - язык - language)
51. Бір үйге көзсіз боп кіресің,
Бұл үйден көреген боп шығасың (мектеп – школа - school)
52.Тілден ұшып, құлаққа қонады. (сөз - слова - words)

53. Қолданудан шығып, аз айтылатын сөздер (көне сөздер)
54. Фонетика нені зерттейді? (тіл дыбыстарын)
55. Қазақтың алғаш әліппесін жазған кім? (Ыбырай Алтынсарин)
56. «Жаны зәр түбіне жету» сөз тіркесінің мағынасы қандай? (қорқу)

Мұғалім: Ойланайық азырақ, уақытымызды үнемдеп,
Кім шығады кәнекей, жауабын мен білем деп, - дей отыра келесі сайысымыз «Сөзжұмбақ» шешу. Бұл сайыста әр топқа сөзжұмбақ тапсырмасы беріледі. Әр дұрыс жауапқа 5 ұпайдан беріліп, жеңімпаз топ анықталады.
«Сөзжұмбақ» сайысы
І топ «Сөзжұмбақ» тапсырмасы:
а) сұйық тамақ ішетін ыдыс /қасық/
ә) баста орналасқан дене мүшесі /құлақ/
б) 4 ондықтан құралған сан /қырық/
в) балықшының құралы /қармақ/
г) ұннан жасалып, майға пісірілген тағам /құймақ/
ғ) сужүрек адамды қалай атайды? /қорқақ/
д) көкөніс түрі /қызанақ/
е) сызық түрі /қисық/
ж) бас киім /қалпақ/
з) сүттен жасалған тағам /қаймақ/
и) пышақты өткірлейтін құрал /қайрақ/
д) гүлдің аты /қызғалдақ/
Ендігі кезекте осы сайыс бойынша ұпай сандарына назар аударсақ. «Сөзжұмбақ» сайысының ұпай сандарын санап, қорытынды шығару.
Мұғалім: Шабыт тасып шалқысын,
Көңілді кеш жасайық.
Мұнда қызық табылар,
Жұмбақ, сұрақ бәрі бар,
Білімдіні сынайық.
Соңғы сайысымыз « Жорға». Бұл сайыста деңгей бойынша яғни, «Қазақтың салт - дәстүрлері», «Ұлы Отан соғысы батырлары», «Сен білесің бе?» деп аталады. Осы деңгей бойынша әр топқа бір сұрақ беріліп, оған жауап бересіздер. Егер сұрақ қойылған топ жауап бере алмаса «қарсыластар» деген сөзден кейін ғана қарсы топ жауап беруге құқылы.
«Жорға» сайысы
Қазақтың салт - дәстүрі
1. Наурыз көжеге неше тағам түрі қосылып жасалады? (7 түрлі тағамнан жасалады)
2. «Бесік тойы» дәстүрі кімге жасалады? «Бесік тойын» кім және қашан жасайды? (жаңа туған нәрестені 5 күннен кейін ауылдың сыйлы әжелері мен аналарын жинап солардың ішінен бірі кішкентай нәрестені бесікке салады)
3. «Тоқымқағар» дәстүрі деген не? (баланың үйден алғаш рет алыс сапарға аман - есен барып келгеніне орай ұйымдастырылатын мерекелік дастарқан)

4. Қуанышты хабар жеткізген адамға қандай кәде жасалады? (сүйінші)
5. Баланың нағашыларына алғаш барғанына орай берілетін үлкен сыйлық қалай аталады? (бәсіре)
6. «Ашамай» дегенді қалай түсінесіңдер? (5 - 6 жасқа келген ұлға арналып жасалған ер)
**Сен білесің бе?**
1. Алмұрт алмадан ауыр, ал алма шабдалыдан ауыр. Қайсысы ауыр – алмұрт па әлде шабдалы ма? (алмұрт)
2. Данияр бір сан ойлады. Егер ол санды 3 есе көбейтсе 270 ге тең болады. Данияр қандай сан ойлады? (90)
3. Алпыс төрт бөлмеде
Отыз екі тұрғын бар.
Ақ, қара қып бөлгенде
Бірін - бірі қуғандар
Жаны үшін де, саны үшін де
Бермейді олар намысын. (шахмат).
4. Қаламсап дәптерден қымбат, ал қарындаш қаламсаптан арзан. Қайсысы қымбат – қарындаш па әлде дәптер ме? (қарындаш)
5. Жылқы 3 шелек су ішті, бұл түйе ішкен суға қарағанда 2 шелекке аз. Түйе қанша шелек су ішті? (5)
6. Бір ағаштың он екі бұтағы бар,
Әр бұтағында отыздан жапырағы бар.
Жапырақтың бір жағы ақ,
бір жағы қара. (жыл, ай, тәулік, күн мен түн).
**Ұлы Отан соғысы батырлары**1. Ұлы Отан соғысы қашан басталып, қашан аяқталды? (1941 жыл 22 маусымда басталды, 1945 жыл 9 мамырда аяқталды)
2. Ұлы Отан соғысының батыр - жазушысы, біздің жерлесіміздің аты - жөні кім? Көкшетау қаласында қай мектепке осы батыр есімі берілген? (Мәлік Ғабдуллин)
3. Ұлы Отан соғысында Мәскеу түбінде фашистермен болған сұрапыл майданда Отанымызды қорғауда ерен ерлік көрсетіп, есімдері аңызға айналған Кеңестер Одағының батырлары қалай аталады? (28 гвардияшы - панфиловшылар)
4. Ұлы Отан соғысында шығыстың «қос шынары» атанған қазақ батыр қыздары кімдер? (Мәншүк Мәметова, Әлия Молдағұлова)
5. Ұлы Отан соғысының қазақ батырларының есімін ата (Бауыржан Момышұлы, Қасым Қайсенов, Әлия Молдағұлова, Мәншүк Мәметова, Талғат Бигелдинов, Төлеген Тоқтаров, Мәлік Ғабдуллин, Рақымжан Қошқарбаев және т. б.)
6. Ұлы Отан соғысының соңғы күндерінде Берлинді шабуылдап, Рейхстагқа Кеңестер Одағының туын тіккен қазақ батыры кім? (Рақымжан Қошқарбаев Жеңіс туын 1945 жылы 30 сәуірде тікті.)
Қорытынды
Мұғалім: Жарыс заңы ежелден,
Жеңімпазды анықтау.
Жеңімпаз болу шарты сол,
Еңбектену жалықпау – дей келе сайысымыздың қорытындысын жариялап, жеңімпаз топты анықтау үшін әділ - қазыларға сөз кезегін береміз.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |   |  |  |  |  |  |  |  |
|  |  |  |  |  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |